Dilophus humeralis

Dilophus humeralis er en art av mygg som tilhører familien hårmygg (Bibionidae). Arten er utbredt over mye av Europa.

 Utseende 
En ganske liten (lengde 4–6 mm) hårmygg. Som andre arter i slekten kammygg (Dilophus) har den to tverr-kammer av pigger på ryggsiden av forkroppen (thorax) og pigger i midten og rundt spissen av for-leggen (protibia). Begge kjønn ligner overflatisk mye på den vanligere arten vanlig kammygg Dilophus femoratus, men hannene kan kjennes på at gripeorganene (gonostyli) på kjønnsorganene er mye smalere enn hos D. femoratus, hunnene på at hodet er mye kortere (antennene sitter festet like foran fasettøynene) og på at vingene er brunlige.

 Levevis 
Arten lever på enger der larvene trolig utvikler seg i jorden (larvene til denne arten er foreløpig ikke identifiserte). Den har to generasjoner hvert år som flyr på forsommeren og i august-september.

 Utbredelse 
Arten er utbredt over mye av Europa og er funnet så langt nord som Skottland Skartveit, J., Whittington, A. & Bland, K.P., 2014. The Scottish Bibionidae (Diptera). Studia Dipterologica 20 (2): 335-364., og det sørligste Sverige Östberg, A.,1992. De svenska hårmyggorna of släktet Dilophus (Diptera,Bibionidae), med en ny art för Sverige. Entomologisk Tidsskrift 113: 47-51.. Den er foreløpig ikke funnet i Norge, men det er ikke usannsynlig at den kan forekomme ved Oslofjorden.

 Systematisk inndeling 

 orden Tovinger, Diptera
 underorden Mygg, Nematocera
 overfamilie Bibionoidea
 familie Hårmygg, Bibionidae
 Slekten Dilophus Meigen, 1803 Meigen,J.W.,1803. Versuch einer neuer GattungsEintheilung der europäischen zweiflügeligen Insecten. Magazin für Insektenkunde (Illiger) 2: 259-281.
 Dilophus humeralis Zetterstedt, 1850 Zetterstedt,J.W.,1850. Diptera Scandinaviae disposita et descripta. Fam. 40. Hirteides Billb.
Officina Lundbergiana,Lundae (Lund), 3367-3393.

 Referanser 

 Eksterne lenker 


Kategori:Hårmygg
Kategori:Tovinger formelt beskrevet i 1850